Virallinen lehti nro C 135 , 14/05/1999 s. 0163



KIRJALLINEN KYSYMYS E-3067/98 esittäjä(t): Werner Langen (PPE) neuvostolle (16. lokakuuta 1998) Aihe: Neuvotteluvaltuudet Euroopan unionin vapaakauppasopimukselle Mercosur-valtioiden ja Chilen kanssa Neuvotteluvaltuudet Euroopan unionin vapaakauppasopimukselle Mercosur-valtioiden ja Chilen kanssa ovat saaneet osakseen vastustusta maatalousalan liitoissa. Voiko neuvosto vastata seuraaviin kysymyksiin: 1. Missä vaiheessa asia on? Onko asiasta vastaava ministerineuvosto jo vahvistanut neuvotteluval-tuudet? 2. Mitä neuvotteluvaltuuksien luonnoksessa tavoitellaan maataloustuotteiden suhteen? 3. Mitä muita näkymiä Eurooppa-neuvoston mukaan on EU:n vapaakauppasopimukselle Mercosur-valtioiden ja Chilen kanssa? 4. Miten Eurooppa-neuvosto suhtautuu epäilyksiin, joita maatalousjärjestöt ovat ilmaisseet Chilen ja Mercosur-valtioiden kanssa käytävän maatalouskaupan vapauttamisesta entisestään? 5. Minkälaista on tähän asti ollut taloudellinen yhteistyö EU:n sekä Mercosur-valtioiden ja Chilen välillä erityisesti maatalouden alalla? Vastaus (14. joulukuuta 1998) Heinäkuun 1998 lopussa komissio toimitti neuvostolle suositukset, joilla komissio valtuutettiin neuvottelemaan alueidenvälisestä liittosopimuksesta EY:n ja sen jäsenvaltioiden sekä Mercosurin ja siihen kuuluvien valtioiden kesken sekä taloudellisesta ja poliittisesta liittosopimuksesta Chilen kanssa. Ennen suositusten käsittelyn aloittamista neuvosto tarkasteli Amsterdamin Eurooppa-neuvostossa (16. ja 17. kesäkuuta 1997) suosituimmuussopimusten osalta hyväksyttyjen määräysten mukaisesti komission tutkimuksia sopimusten vaikutuksista voidakseen vastata erityisesti seuraaviin alustaviin strategisiin kysymyksiin: - Onko ehdotettu sopimus yhdenmukainen asianomaisten WTO:n sääntöjen kanssa? - Edistääkö ehdotettu sopimus huomattavalla tavalla EU:n taloudellisia etuja uusilla markkinoilla? - Mitä poliittista ja muuta etua ehdotetusta sopimuksesta olisi? - Mikä vaikutus ehdotetulla sopimuksella olisi yhteisön muihin ulkoisiin sitoumuksiin? - Miten ehdotettu sopimus vaikuttaisi yhteisön yhteisiin politiikkoihin? - Mikä olisi ehdotetun sopimuksen yleinen taloudellinen vaikutus? - Onko todennäköistä, että ehdotettu sopimus tukisi monenvälisen kauppajärjestelmän kehittymistä? Neuvoston yksiköt aloittivat neuvotteluohjeita koskevien ehdotusten tarkastelun vasta edellä mainittujen kysymysten käsittelyn jälkeen. Tässä vaiheessa ei ole mahdollista sanoa, missä vaiheessa neuvosto voi hyväksyä neuvotteluohjeet. Neuvotteluohjeita koskevien ehdotusten tavoitteiden osalta on täsmennettävä, että Mercosurin ja Chilen kanssa vuosina 1995 ja 1996 allekirjoitetuissa sopimuksissa määrätään seuraavasti: i) 4 artiklassa määrätään, että "sopimuspuolet sitoutuvat vahvistamaan suhteitaan kahdenvälisen kaupankäynnin lisäämisen ja monipuolistamisen edistämiseksi, valmistelemaan kyseisen kaupankäynnin asteittaista ja molemminpuolista vapauttamista sekä luomaan suotuisat edellytykset poliittisen ja taloudellisen liiton perustamiseksi tulevaisuudessa WTO:n sääntöjen mukaisesti ja ottaen huomioon tiettyjen tuotteiden arkuus." ii) 34 ja 42 artiklassa määrätään, että sopimuspuolet määrittävät liiton perustamisen aiheellisuuden ja ajoituksen nykyisten sopimusten yhteydessä tapahtuneen kehityksen mukaisesti. Tarkastellessaan neuvotteluohjeita koskevia ehdotuksia, jotka ovat luonnollisesti luottamuksellisia, neuvosto pohtii yhteisön kaikkia etuja, mukaan lukien maataloutta koskevat edut. Suhteisiin Euroopan parlamentin kanssa assosiaatiosopimusten ja kauppasopimusten alalla kuuluvan tiedotusmenettelyn mukaisesti EP:n asianomaisille valiokunnille tiedotetaan luottamuksellisesti neuvotteluvaltuuksien sisällöstä. Arvoisaa parlamentin jäsentä kehotetaan kääntymään komission puoleen yksityiskohtaisemman tiedon saamiseksi EY:n ja Mercosurin sekä EY:n ja Chilen nykyisestä talousyhteistyöstä, erityisesti maatalous-yhteistyöstä.